બળાત્કારની સમસ્યાનો ઉકેલ છે ખરો કે પછી તેનો સ્વીકાર એ જ વાસ્તવિક ઉકેલ છે? આ સમસ્યાનો ઉકેલ બે છેડેથી શરૂ કરવો જાઈએ. એક છે કડક અને શીઘ્ર સજાનો વિકલ્પ અને બીજો છે પ્રેમ અને ક્ષમાનો રસ્તો. એકમાં ઝડપથી કામ કરવાનું છે બીજામાં ધીરજથી કામ લેવાનું છે. આકરામાં આકરી સજાનો તરત જ કડક અમલ થાય તો જ ફરક પડે. બળાત્કારના ગુનાનો ચુકાદો વધુમાં વધુ છ મહિનામાં આવી જ જાય તેવી જાગવાઈ હોય તો કાયદાની ફડકથી પણ બળાત્કાર ઘટી શકે. બીજો રસ્તો છે પ્રેમનો. પુરુષોના મનમાં સ્ત્રી માટે પ્રેમભાવ અને સન્માન ઊભું કરવાનો. આ કાર્ય બાળવયે શરૂ થવું જાઈએ. તેમાં માતા-પિતા, શિક્ષકો, સમાજ અને સરકાર જુદા જુદા તબક્કે અને સ્તરે જોડાય. આ લાંબાગાળાનો પણ સાચો રસ્તો છે. સ્ત્રી પર કોઈ પણ સંજોગોમાં બળાત્કાર થાય નહીં એવી દૃઢતા પુરૂષના મનમાં નાનપણથી જ અંકિત થવી જાઈએ.